Özlem Çarıkçıoğlu

Özlem Çarıkçıoğlu (født 1. januar 1994 i Sakarya) er en tyrkisk alpinist, som representerer klubben AKUT Sports Club. Hun har deltatt i Vinter-OL 2018 og Vinter-OL 2022.

Idrettskarriere 
Çarıkçıoğlu deltok i sitt første FIS-renn den 12. mars 2010, og hun kom der på niendeplass i slalåm. Hun deltok i Vinter-EYOF 2011 i Tsjekkia, og kom der på 70.-plass i storslalåm. Under Vinteruniversiaden 2015 i Sierra Nevada kom hun på 28.-plass i storslalåm og 39.-plass i slalåm, og hun deltok også i Vinteruniversiaden 2017, der hun kom på 37.-plass i storslalåm. 

Under det tyrkiske mesterskapet i alpint i desember 2016 vant hun slalåm og storslalåm, og hun vant begge disse disiplinene igjen i desember 2017. Hun representerte Tyrkia i Vinter-OL 2018 i Pyeongchang, hvor hun ble nummer 57 i storslalåm. 

Hun deltok i Vinteruniversiaden 2019 i Russland, der hun kom på niendeplass i parallellslalåm og 56.-plass i storslalåm.

Under Vinter-OL 2022 i Beijing, ble hun nummer 48 i storslalåm.

Referanser

Eksterne lenker 
 

Tyrkiske alpinister
Deltakere for Tyrkia under Vinter-OL 2018
Alpinister under Vinter-OL 2018
Deltakere for Tyrkia under Vinter-OL 2022
Alpinister under Vinter-OL 2022
Tyrkiske mestere